钦定古今图书集成/明伦汇编/氏族典/第152卷 > 袁洪
## 钦定古今图书集成/明伦汇编/氏族典/第152卷 > 袁洪

按《万姓统谱》：“洪，字季源，鄞人。七岁通《诗》《书》《春秋》。初，父
与柄臣贾氏同名，遂退屏居乡里。年十七，以大父越
国公恩例授官。马光祖守临安，征为佐，以敏达闻。礼
部尚书李伯玉、中书舍人刘震孙以治剧闻。初荐佐
两浙转运，迁大社令。时贾相不乐四明人，与同郡士
六十馀人坐废家居，讲学不及世务。”